Vaginalny zapach a slabe krvacanie
Dobry den,
Zacala som pred par dnami uzivat Deflagyn na odporucanie mojho gynekologia (som po 2 konizaciach, rakovine krcka maternkce a stale mam nejaky zapal).
Mam mierne nepravidelne krvacanie (nie menzes) a divny zapach vzdy po zavedeni gelu dovnutra. Mam ist k lekarovi alebo pockat par dni?
Dobrý deň,
ďakujeme za prejavenú dôveru.
DeflaGyn® Vaginálny gél sa používa na podporu spontánnej remisie a regresie (zmiernenie až vymiznutie príznakov ochorenia) po nejasnom stere z krčka maternice. Prípravok vytiahne a pohltí patogény (vírusy, baktérie, kvasinky a zvyšky buniek) z povrchu krčku maternice, čím zabráni ich šíreniu. Vďaka silnému antioxidačnému účinku neutralizuje škodlivé oxidačné účinky patogénov.
V príbalovom letáku výrobca uvádza, že po použití môže časť aplikovaného gélu vytiecť. Tento gél sa môže javiť ako mierne červenkastý a môže sfarbiť Vašu spodnú bielizeň. Takže je tiež možné, že ide o zafarbenie gélu, nie menštruačné špinenie.
Kedže sa Deflagyn gél užíva len na doporučenie lekárom, odporúčam Vám akékoľvek otázky ohľadom liečby a aplikácie smerovať na neho. Najlepšie pozná Váš celkový zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková